Першае дакументальнае згаданне пра Сымона Буднага – кароткі запіс у метрыцы Кракаўскага ўніверсітэта за 19 кастрычніка 1544 г. Пра яго паходжанне дакладна невядома, але ёсць звесткі, што ён нарадзіўся ў мястэчку пад назвай Буда. На якой тэрыторыі знаходзіўся гэты населены пункт, на тэрыторыі Польшчы або на тэрыторыі сучаснай Беларусі – загадка. На жаль, дакладна невядома, дзе Будны атрымаў пачатковую адукацыю. У 1558 годзе С. Будны па запрашэнні князя Мікалая Радзівіла Чорнага пачаў дзейнасць у Вільні на пасадзе настаўніка веры з абавязацельствам 3 разы на тыдзень выкладаць асновы кальвінізму для беларускай пратэстанцкай абшчыны.